Imran Khan

Imran Ahmed Khan Niazi (urdu keeles عمران احمد خان نیازی; sündinud 5. oktoobril 1952) on Pakistani poliitik ja endine kriketimängija, 18. augustist 2018 kuni 10. aprillini 2022 Pakistani peaminister. Aastatel 1996–2023 juhtis ta erakonda Pakistan Tehreek-e-Insaf (PTI). Enne poliitikasse minemist oli ta Pakistani kriketikoondise, mis võitis 1992. aasta kriketi maailmameistrivõistlused, kapten. Khan on rahvuselt puštu, ta sündis 1952. aastal Lahores. Ta on õppinud Lahore Aitchisoni kolledžis, Suurbritannias Worcesteri kuninglikus humanitaarkoolis ning Oxfordi ülikooli Keble College'is. 13-aastaselt hakkas ta treenima kriketimängu, 18-aastaselt tegi ta Pakistani koondise kontrollmängus Inglismaa vastu debüüdi. Pärast Oxfordi ülikooli lõpetamist mängis ta 1992. aastani täiskohaga kriketit. Ta oli aastatel 1982–1992 koondise kapten, 1992. aastal võideti siiani riigi ainus MM-i kuldmedal. Khan lõpetas kriketimängija karjääri 1992. aastal, temast oli selleks ajaks saanud Pakistani ajaloo edukamaid mängijaid. Pärast karjääri lõpetamist sattus ta skandaali, kui tunnistas, et tegi nooruspõlves sohki. 2003. aastal hakkas ta Pakistani kohalikku kriketimeeskonda juhendama, 2010. aastal lisati ta ICC Cricket Hall of Fame'i. Khan on aastate jooksul palju tegelenud heategevusega. 1991. aastal algatas ta rahakogumiskampaania, et oma ema mälestuseks avada vähihaigla. Ta sai kokku 25 miljonit dollarit, avas 1994. aastal haigla Lahores ning 2015. aastal Peshawaris. 2008. aastal avas ta Lahoresse ehitatud haiglas ka vähiuurimiskeskuse ning asutas kõrgkooli Namali instituut. Aastatel 2005–2014 oli ta Bradfordi ülikooli kantsler. Aprillis 1996 asutas ta tsentristliku erakonna Pakistan Tehreek-e-Insaf (otsetõlkes Pakistani Liikumine Õiglusele), mida ta on sellest ajast juhtinud. Khan kandideeris Mianwali ringkonnas 2002. aastal edukalt parlamenti, kus ta kuulus kuni 2007. aastani opositsiooni. 2013. aasta valimistel kogus PTI-st rohkem hääli vaid Nawaz Sharifi Pakistani Muslimiliiga (PML) ning Khan juhtis kuni 2018. aastani parlamendis suuruselt kolmandat fraktsiooni. Samal ajal oli PTI koalitsioon võimul Khyber Pakhtunkhwa provintsis. PTI võitis 2018. aasta valimised ning Khani erakond pääses esmakordselt riiki valitsema. Aastal 2022 mõisteti Khan kolmeks aastaks vangi. Oktoobris 2023 sai süüdistuse salajaste dokumentide lekitamises ning 2024. aasta jaanuaris mõistis erikohus ta veel 10 aastaks vangi lisaks tema varasemale süüdimõistmisele. "#HappyBirthdayIK: PTI Chairman Imran Khan turns 62". DAWN.COM. Dawn. 5. oktoober 2014. Originaali arhiivikoopia seisuga 7. aprill 2017. Vaadatud 22. oktoobril 2016. "Imran Khan". Cricinfo. Pakistan Test Captaincy record Arhiiviversioon seisuga 1. märts 2017. Cricinfo. Retrieved 18 December 2012. "Imran Khan". ESPNcricinfo. Originaali arhiivikoopia seisuga 7. veebruar 2014. "Imran returns to coaching to boost Pakistan". Cricinfo. Thomas Fletcher (6. aprill 2012). "Imran Khan". John Nauright; Charles Parrish (toim-d). Sports Around the World: History, Culture, and Practice. ABC-CLIO. Lk 231. ISBN 978-1598843002. Kamila Hyat (2012). "Khan". Ayesha Jalal (toim). The Oxford Companion to Pakistani History (inglise). Karachi: Ameena Saiyid, Oxford University Press. Lk 282. ISBN 9780195475784. Dawn.com (13. jaanuar 2012). "Imran Khan". Originaali arhiivikoopia seisuga 23. september 2016. Vaadatud 22. septembril 2016. "Imran Khan awarded honorary fellowship by Royal College of Physicians – The Express Tribune" (inglise). 28. juuli 2012. Originaali arhiivikoopia seisuga 23. september 2016. Vaadatud 22. septembril 2016. "Imran Khan: From top cricketer to winning politician - Times of India". The Times of India. "Voting positions: PTI won more popular votes than PPP". Express Tribune. 25. detsember 2011. Originaali arhiivikoopia seisuga 7. juuni 2013. Vaadatud 25. märtsil 2012. "KP progressed in human development, says WB report". www.thenews.com.pk. Originaali arhiivikoopia seisuga 15. november 2016. Aoife Walsh. Imran Khan: Pakistan ex-PM given three-year jail sentence. [Imran Khan: Pakistani endine peaminister sai kolmeaastase vanglakaristuse] BBC News, 5. august 2023